open-index/open-wikipedia-markdown huggingface dataset:
Οφιονεία

Η **Οφιονεία** υπήρξε δήμος της Δυτικής Στερεάς Ελλάδος που πήρε το όνομα του από τους Οφιονείς, φυλή των Αιτωλών, που κατοικούσαν στην περιοχή κατά την αρχαιότητα.

Δημιουργήθηκε το 1835 και αποτελούνταν από τα χωριά Γραμμένη Οξυά (Σιτίστα), Γρηγόρι, Καλλονή (Στρωμίνιανη), Κρυονέρια (Κουτολίστια), Κυδωνιά (Ζελίστα), Λεύκα (Μικρή Παλούκοβα), Μανδρινή (Μεγάλη Παλούκοβα) και Ελατόβρυση (Βοϊτσά). Η Κυδωνιά ορίστηκε ως θερινή πρωτεύουσα του Δήμου και χειμερινή η Ελατόβρυση (Φ.Ε.Κ. 19/7.12.1835).

Κατηγορία:Περιφερειακή ενότητα Αιτωλοακαρνανίας
All the World's a Stage

Το **All the World's a Stage** είναι διπλό, ζωντανά ηχογραφημένο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 29 Σεπτεμβρίου του 1976 μέσω της δισκογραφικής εταιρίας "Anthem Records" στον Καναδά και της "Atlantic" στην Ιαπωνία. Ο τίτλος του άλμπουμ αποτελεί αναφορά στην κωμωδία του Ουίλλιαμ Σαίξπηρ, "*Όπως Αγαπάτε*".

Αυτό ήταν το πρώτο άλμπουμ των Rush που ανέβηκε στο Top-40 του Billboard και έγινε χρυσό το Νοέμβριο του 1977, ενώ βραβεύθηκε ως πλατινένιο το 1981. Επίσης, έφθασε στην έκτη θέση των καναδικών τσαρτ και έγινε χρυσό δύο μήνες μετά την κυκλοφορία του και πλατινένιο στις 1 Αυγούστου 1978. Μαζί με το άλμπουμ, κυκλοφόρησε το σινγκλ "*Fly by Night / In the Mood*", το οποίο μπήκε στο Hot-100 του Billboard.

## Λίστα Τραγουδιών
### Μέρος πρώτο
1. **Bastille Day** *(Lee, Lifeson, Peart)* - 4:57
2. **Anthem** *(Lee, Lifeson, Peart)* - 4:56
3. **Fly by Night/In the Mood** *(Lee, Peart)* - 5:03
4. **Something for Nothing** *(Lee, Lifeson)* - 4:02
5. **Lakeside Park** *(Lee, Lifeson, Peart)* - 5:04
6. **2112** *(Lee, Lifeson, Peart)* - 15:45
* I. "*Overture*"
* II. "*The Temples of Syrinx*"
* III. "*Presentation*"
* IV. "*Soliloquy*"
* V. "*Grand Finale*"

### Μέρος δεύτερο
1. **By-Tor & the Snow Dog** *(Lee, Lifeson, Peart)* - 11:57
*I. "*At the Tobes of Hades*"
*II. "*Across the Styx*"
*III. "*Of the Battle*"
**a. "*Challenge and Defiance*"
**b. "*7/4 War Furor*"
**c. "*Aftermath*"
**d. "*Hymn of Triumph*"
*IV. "*Epilogue*"
2. **In the End** *(Lee, Lifeson)* - 7:13
3. **Working Man/Finding My Way/Drum solo** *(Lee, Lifeson)* - 14:56
4. **What You're Doing** *(Lee, Lifeson)* - 5:39

## Θέσεις τσαρτ

## Βραβεία
***All the World's a Stage*** *(άλμπουμ)*
Ηνωμένες Πολιτείες (*RIAA Certification*): Πλατινένιος 
Καναδάς (*CRIA Certification*):Πλατινένιος 
Ηνωμένο Βασίλειο (*BPI Certification*): Ασημένιος 

## Μέλη των Rush
Οι μουσικοί οι οποίοι ηχογράφησαν το "*All the World's a Stage*" ήταν οι εξής:
* **[[Τζέντι Λι]]** - φωνητικά, μπάσο, πλήκτρα
* **[[Άλεξ Λάιφσον]]** - ηλεκτρική κιθάρα
* **[[Νιλ Πιρτ]]** - τύμπανα, κρουστά

## Παραπομπές


## Πηγές
* All the World's a Stage - Rush | Songs, Reviews, Credits, Awards | AllMusic
* Rush - All the World's a Stage (album review) | Sputnikmusic
* Rush - All the World's a Stage - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 1976
Miami Pop Festival

***Miami Pop Festival*** είναι ο τίτλος του ζωντανά ηχογραφημένου άλμπουμ του Τζίμι Χέντριξ, το οποίο κυκλοφόρησε σε μορφή CD και DVD το Νοέμβριο του 2013 μέσω της δισκογραφικής εταιρείας "Sony". 

Η ηχογράφηση του πραγματοποιήθηκε στο "Miami Pop festival" στις 18 Μαΐου 1968, μπροστά σε 25.000 θεατές. Εκτός του Χέντριξ, εμφανίστηκαν καλλιτέχνες όπως ο Φρανκ Ζάπα, οι Blue Cheer, ο Τσακ Μπέρι, ο Τζον Λη Χούκερ και ο Άρθουρ Μπράουν. Το φεστιβάλ ήταν προγραμματισμένο να διαρκέσει δύο ημέρες, με τον Χέντριξ να παίζει ως πρώτο όνομα το Σάββατο 18 Μαΐου, αλλά η δεύτερη ημέρα δεν πραγματοποιήθηκε λόγω βροχής, γεγονός που ενέπνευσε τον Χέντριξ για να γράψει το κομμάτι "*Rainy Day, Dream Away*". 

Το άλμπουμ ανέβηκε στο Top-40 των αμερικάνικων τσαρτ.

## Τραγούδια του δίσκου
**1. Introduction** - 1:53
**2. Hey Joe** *(Roberts)* - 6:22
**3. Foxey Lady** *(Hendrix)* - 4:32
**4. Tax Free** *(Hansson, Karlsson)* - 8:20
**5. Fire** *(Hendrix)* - 2:47
**6. Hear My Train A Comin' ** *(Hendrix)* - 7:41
**7. I Don't Live Today** *(Hendrix)* - 4:49
**8. Red House** *(Hendrix)* - 12:06
**9. Purple Haze** *(Hendrix)* - 4:18
**10. Fire** *(Hendrix)* - 3:07
**11. Foxy Lady** *(Hendrix)* - 4:55

## Θέσεις τσαρτ
***Miami Pop Festival*** *(άλμπουμ)*

***Επίσημη κυκλοφορία: [[5 Νοεμβρίου]] [[2013]]***

## Τα μέλη του συγκροτήματος
Οι μουσικοί οι οποίοι ηχογράφησαν το "*Miami Pop Festival*" είναι οι εξής:
* **[[Τζίμι Χέντριξ]]** - κιθάρα, φωνητικά
* **[[Νόελ Ρέντινγκ]]** - μπάσο, φωνητικά
* **[[Μιτς Μίτσελ]]** - τύμπανα

## Παραπομπές


## Πηγές
* Miami Pop Festival - Jimi Hendrix | Songs, Reviews, Credits, Awards | AllMusic
* Jimi Hendrix Experience, The - Miami Pop Festival at Discogs
* 1968 Miami Pop Festival Where The Seeds to Woodstock Were Sown

Κατηγορία:Δισκογραφία του Jimi Hendrix
Κατηγορία:Άλμπουμ του 2013
Αντώνιος Καποδίστριας

Ο **Αντώνιος Καποδίστριας** (1829 - 1906) ήταν Έλληνας πολιτικός.

## Βιογραφικά στοιχεία

Ήταν γιος του Γεωργίου Καποδίστρια, πολιτικού και μέλους της οικογένειας Καποδίστρια. Παππούς του ήταν ο Αντώνιος-Μαρία Καποδίστριας και θείος του (αδελφός του πατέρα του) ο Ιωάννης Καποδίστριας κυβερνήτης της Ελλάδας. Εξελέγη βουλευτής Κέρκυρας για πρώτη φορά το 1887 και επανεξελέγη το 1890.

## Οικογένεια
Ήταν νυμφευμένος με την Μαρία-Θηρεσία Αρλιώτη και είχαν αποκτήσει πέντε παιδιά, μεταξύ των οποίων ήταν οι:
* Γεώργιος, νυμφεύτηκε την Ελένη Καραπάνου.
** Μαρία 1898-1980, δήμαρχος της Κέρκυρας.
* Ιωάννης, δικηγόρος και διπλωμάτης.
** Βιάρος-Αυγουστίνος, μηχανολόγος μηχανικός του ΕΜΠ.
*** Ναταλία, ηθοποιός.

## Παραπομπές


Κατηγορία:Βουλευτές Κέρκυρας
Αντωνιος Καποδίστριας
Εθνική Γκουάμ (ποδόσφαιρο ανδρών)

Η **Εθνική Γκουάμ** είναι η εθνική ποδοσφαιρική ομάδα του Γκουάμ. Ελέγχεται από την Ποδοσφαιρική Ομοσπονδία Γκουάμ, η οποία είναι συνδεδεμένη με την Ασιατική Συνομοσπονδία Ποδοσφαίρου. Έδρα της ομάδας είναι το Guam National Football Stadium. Η ομάδα ιδρύθηκε το 1975 και εντάχθηκε στη FIFA το 1996. Έχει συμμετάσχει μόνο μία φορά στα προκριματικά του Παγκοσμίου Κυπέλλου, στο Παγκόσμιο Κύπελλο Ποδοσφαίρου 2002.

## Εξωτερικοί σύνδεσμοι
*Guam Football Association
*Fan Club

Κατηγορία:Ποδόσφαιρο στο Γκουάμ
Γκουαμ
Εθνική Μπουτάν (ποδόσφαιρο ανδρών)

Η **Εθνική Μπουτάν** είναι η εθνική, ποδοσφαιρική ομάδα του Μπουτάν. Ελέγχεται από την Ποδοσφαιρική Ομοσπονδία Μπουτάν, η οποία συνδέεται με την Ασιατική Συνομοσπονδία Ποδοσφαίρου. Έδρα της ομάδας είναι το 
Changlimithang Stadium. Είναι από τις πιο αδύναμες ομάδες στον κόσμο. Από το Δεκέμβριο του 2012 βρίσκονται στην τελευταία θέση της παγκόσμιας κατάταξης..

## Παραπομπές


## Εξωτερικοί σύνδεσμοι

*Official supporters' club website

Κατηγορία:Ποδόσφαιρο στο Μπουτάν
Μπουταν
Εθνική Μπανγκλαντές (ποδόσφαιρο ανδρών)

Η **εθνική ομάδα ποδοσφαίρου του Μπανγκλαντές** εκπροσωπεί το Μπανγκλαντές στις διεθνείς ποδοσφαιρικές διοργανώσεις. Τελέι υπό τον έλεγχο της Ποδοσφαιρικής Ομοσπονδίας Μπανκγλαντές. Έδρα της ομάδας είναι το Εθνικό Στάδιο Μπανγκαμπάντου.

## Ιστορία
Δεν προκρίθηκε ποτέ σε τελική φάση Παγκοσμίου Κυπέλλου. Το 2003 κατέκτησε το Χρυσό Κύπελλο της Ποδοσφαιρικής Ομοσπονδίας της Νότιας Ασίας.

## Στάδιο
Η εθνική ομάδα διεξάγει την πλειοψηφία των εγχώριων αγώνων της στο Εθνικό Στάδιο Μπανγκαμπάντου, το οποίο βρίσκεται στη Ντάκα. Περιστασιακά οι εντός έδρας αγώνες διεξάγονται στο Στάδιο Μ. Α. Αζίζ στο Τσιταγκόνγκ, στο Στάδιο Επαρχίας Σιλέτ στο Σιλέτ, στο Στάδιο Επαρχίας Ραζσάχι στο Ραζσάχι και στο Στάδιο Σαμσούλ Χούντα στο Τζεσόρ.

## Παίκτες
Οι ακόλουθοι παίκτες έχουν κληθεί για τον φιλικό αγώνα εναντίον του Λάος στις 27 Μαρτίου 2018.

Οι συμμετοχές και τα γκολ είναι ενημερωμένα έως τις 27 Μαρτίου 2018 μετά τον αγώνα εναντίον του Λάος.

|-
! colspan="9"  style="background:#b0d3fb; text-align:left;"|
|- style="background:#dfedfd;"

|-
! colspan="9"  style="background:#b0d3fb; text-align:left;"|
|- style="background:#dfedfd;"

|-
! colspan="9"  style="background:#b0d3fb; text-align:left;"|
|- style="background:#dfedfd;"

## Παραπομπές


## Εξωτερικοί σύνδεσμοι
* Bangladesh Football Federation official website
* Bangladesh  at FIFA

Κατηγορία:Ποδόσφαιρο στο Μπανγκλαντές
Κατηγορία:Εθνικές ομάδες ποδοσφαίρου Ασίας
Εθνική Μακάου (ποδόσφαιρο ανδρών)

Η **Εθνική Μακάου** εκπροσωπεί το Μακάου στο διεθνές ποδόσφαιρο. Ελέγχεται από την Ποδοσφαιρική Ομοσπονδία Μακάου. Η ομάδα καταλαμβάνει μια από τις χαμηλότερες θέσεις στην κατάταξη της FIFA. Παρόλο που είναι γνωστή ως *Εθνική Μακάου*, η Ποδοσφαιρική Ομοσπονδία Ανατολικής Ασίας την αναφέρει σαν *Εθνική Μακάου, Κίνα*. Έδρα της ομάδας είναι το Estádio Campo Desportivo. Δεν έχει προκριθεί ποτέ σε τελική φάση Παγκοσμίου Κυπέλλου Ποδοσφαίρου.

Κατηγορία:Ποδόσφαιρο στο Μακάου
Μακαου
Εθνική Βόρειων Μαριάνων Νήσων (ποδόσφαιρο ανδρών)

Η **Εθνική Βόρειων Μαριάνων Νήσων** είναι η εθνική ομάδα ποδοσφαίρου των Βόρειων Μαριάνων Νήσων. Ελέγχεται από την Ποδοσφαιρική Ομοσπονδία Βόρειων Μαριάνων Νήσων. Έδρα της ομάδας είναι το Oleai Sports Complex. Είναι μέλος στην Ποδοσφαιρική Ομοσπονδία Ανατολικής Ασίας (EAFF). Στα τέλη της δεκαετίας του 1990 συμμετείχε στους Micronesian Games. Το Δεκέμβριου του 2006 η EAFF αποδέκτηκε ως μέλος της τις Βόρειες Μαριάνες Νήσοι, αποκτώντας πλήρω συμμετοχή το Σεπτέμβριο του 2008. Η ομάδα πέτυχε το πρώτο διεθνές της τέρμα στις 23 Ιουλίου 2014 στον προκριματικό γύρο του EAFF Championships το 2015.

## Παραπομπές


## Εξωτερικοί σύνδεσμοι
*Official NMIFA website
*Team information from EAFF

Κατηγορία:Ποδόσφαιρο στις Βόρειες Μαριάνες Νήσοι
Βορειες Μαριανες Νησοι
Εθνική Βόρειας Κορέας (ποδόσφαιρο ανδρών)

Η **εθνική ομάδα ποδοσφαίρου της Βόρειας Κορέας** αποτελεί το αντιπροσωπευτικό συγκρότημα της Λαϊκής Δημοκρατίας της Κορέας στις διεθνείς ποδοσφαιρικές διοργανώσεις. Τελεί υπό τον έλεγχο της Ποδοσφαιρικής Ομοσπονδίας της Λαϊκής Δημοκρατίας της Κορέας.

## Ιστορία
Στην πρώτη της συμμετοχή στο Παγκόσμιο Κύπελλο Ποδοσφαίρου, στο Παγκόσμιο Κύπελλο Ποδοσφαίρου 1966 έφτασε μέχρι τα προημιτελικά, κερδίζοντας την Ιταλία στη φάση των ομίλων. Η δεύτερη συμμετοχή της σε τελική φάση Παγκοσμίου Κυπέλλου ήλθε στο Παγκόσμιο Κύπελλο Ποδοσφαίρου 2010.

## Στάδιο
Έδρα της εθνικής Βόρειας Κορέας είναι το Στάδιο Κιμ Ιλ-σονγκ (χωρητικότητα 50.000 θέσεις), που βρίσκεται στην πρωτεύουσα Πιονγιάνγκ. Ποιο σπάνια χρησιμοποιεί το Στάδιο Ρουνγκράντο 1ης Μαΐου (χωρητικότητα 114.000 θέσεις, το μεγαλύτερο στον κόσμο), το οποίο βρίκεται επίσης στην Πιονγιανγκ.

## Παραπομπές


## Εξωτερικοί σύνδεσμοι
* The blog about football Democratic People's Republic of Korea 
*Korea DPR  by *[[FIFA]]*, June 15, 2010
*North Korea – The World Cup's Mystery Men by *[[BBC News]]*, June 9, 2010
*The story of North Korea at the 1966 World Cup , *[[BBC News]]*, June 15, 2010
*Northern Exposure: The People's Team Abroad by *Soccerlens*, July 25, 2010

Κατηγορία:Εθνική Βορείου Κορέας (ποδόσφαιρο)
Κατηγορία:Εθνικές ομάδες ποδοσφαίρου Ασίας
Ποδοσφαιρική Ομοσπονδία Κεντρικής Ασίας

Η **Ποδοσφαιρική Ομοσπονδία Κεντρικής Ασίας** (CAFF) είναι η ποδοσφαιρική ομοσπονδία των χωρών της Κεντρικής Ασίας. Τον Ιούνιο του 2014, η ομοσπονδία έγινε καταρχήν αποδεχτή από την Ασιατική Συνομοσπονδία Ποδοσφαίρου (AFC) και εγκρίθηκε στο συνέδριο της AFC τον Ιανουάριο του 2015. 

## Ομοσπονδίες μέλη
Η CAFF έχει 6 ομοσπονδίες μέλη. Όλα τα μέλη είναι μέλη και στην Ασιατική Συνομοσπονδία Ποδοσφαίρου.

## Παραπομπές


Κατηγορία:Ποδοσφαιρικές ομοσπονδίες
Ποδοσφαιρική Ομοσπονδία Εθνών Νοτιανατολικής Ασίας

Η **Ποδοσφαιρική Ομοσπονδία Εθνών Νοτιανατολικής Ασίας** είναι ένας μικρός οργανισμός της Ασιατικής Συνομοσπονδίας Ποδοσφαίρου για την περιοχή της Νοτιοανατολικής Ασίας. Ιδρύθηκε το 1984 από τις ομοσπονδίες των χωρών Μπρουνέι, Ινδονησία, Ποδοσφαιρική Ομοσπονδία Μαλαισίας, Φιλιππίνες, Σιγκαπούρη και Ταϊλάνδη. Το 1996 εντάχθηκαν σε αυτή και οι Καμπότζη, Λάος, Μιανμάρ και Βιετνάμ. Το 2004 εντάχθηκε η ομοσπονδία Ανατολικού Τιμόρ. Το 2006 η Αυστραλία εντάχθηκε στην Ασιατική Συνομοσπονδία Ποδοσφαίρου και συνδέθηκε με την Ποδοσφαιρική Ομοσπονδία Εθνών Νοτιανατολικής Ασίας.

## Παραπομπές


## Εξωτερικοί σύνδεσμοι
*ASEAN Football Federation Official site
*AFF Suzuki Cup official site

Κατηγορία:Ποδοσφαιρικές ομοσπονδίες
Ποδοσφαιρική Ομοσπονδία Ανατολικής Ασίας

Η **Ποδοσφαιρική Ομοσπονδία Ανατολικής Ασίας** (EAFF) είναι ένας διεθνής, διοικητικός, ποδοσφαιρικός οργανισμός στην Ανατολική Ασία. Ιδρύθηκε στις 28 Μαΐου 2002. Έχει 10 ομοσπονδίες μέλη., οι οποίες είναι ταυτόχρονα και μέλη στην  Ασιατική Συνομοσπονδία Ποδοσφαίρου εκτός από την Ποδοσφαιρική Ομοσπονδία Βόρειων Μαριάνων Νήσων. 

## Παραπομπές


## Εξωτερικοί σύνδεσμοι
*East Asian Football Federation Official website    

Κατηγορία:Ποδοσφαιρικές ομοσπονδίες
Ποδοσφαιρική Ομοσπονδία Δυτικής Ασίας

Η **Ποδοσφαιρική Ομοσπονδία Δυτικής Ασίας** (WAFF) είναι ένας ποδοσφαιρικός οργανισμός των χωρών της Δυτικής Ασίας. Ιδρύθηκε το 2001. Είναι μέρος της Ασιατικής Συνομοσπονδίας Ποδοσφαίρου. Οργανώνει το West Asian Football Federation Championship.

## Ομοσπονδίες μέλη
Η WAFF έχει 12 ομοσπονδίες μέλη. Όλες είναι και μέλη της Ασιατικής Συνομοσπονδίας Ποδοσφαίρου.

## Εξωτερικοί σύνδεσμοι
*Επίσημη ιστοσελίδα

Κατηγορία:Ποδοσφαιρικές ομοσπονδίες
Κατηγορία:Ποδόσφαιρο στον Αραβικό κόσμο
Who's Greatest Hits

**Greatest Hits** είναι ο τίτλος της συλλογής τραγουδιών του βρετανικού ροκ συγκροτήματος The Who, η οποία κυκλοφόρησε το Νοέμβριο του 1983 μέσω της δισκογραφικής εταιρείας "MCA Records". Το εξώφυλλο είναι δημιουργία του Γκράχαμ Χιουζ.

Η συλλογή περιλαμβάνει κομμάτια από όλη την καριέρα του συγκροτήματος με τον Κιθ Μουν στα τύμπανα, ξεκινώντας με τον δίσκο "*[[My Generation (άλμπουμ)|My Generation]]*" και μέχρι το "*[[Who Are You (άλμπουμ)|Who Are You]]*" του 1978, την τελευταία ηχογράφηση πριν τον θάνατο του ντράμερ.

Στις 8 Φεβρουαρίου 1993, βραβεύθηκε ως διπλά πλατινένιος δίσκος, ενώ κατά την κυκλοφορία του μπήκε στο Top-20 του Billboard και το Top-40 στην πατρίδα του συγκροτήματος.

## Τραγούδια του δίσκου
**1. Substitute** *(Townshend)* - 3:50
**2. The Seeker** *(Townshend)* - 3:14
**3. Magic Bus** *(Townshend)* - 3:25
**4. My Generation** *(Townshend)* - 3:19
**5. Pinball Wizard** *(Townshend)* - 3:03
**6. Happy Jack** *(Townshend)* - 2:12
**7. Won't Get Fooled Again** *(Townshend)* - 3:38
**8. My Wife** *(Entwistle)* - 3:36
**9. Squeeze Box** *(Townshend)* - 2:42
**10. Relay** *(Townshend)* - 3:48
**11. 5:15** *(Townshend)* - 4:53
**12. Love Reign O'er Me** *(Townshend)* - 3:07
**13. Who Are You** *(Townshend)* - 5:02

## Θέσεις τσαρτ
***Greatest Hits*** *(άλμπουμ)*

***Επίσημη κυκλοφορία: [[23 Νοεμβρίου]] [[1983]]***

## Βραβεία
***Greatest Hits*** *(άλμπουμ)*
Ηνωμένες Πολιτείες (*RIAA Certification*): 2 x πλατινένιος 

## Τα μέλη των The Who
Το "*Greatest Hits*" ηχογραφήθηκε από τους εξής μουσικούς:
* **[[Ρότζερ Ντάλτρι]]** - φωνητικά, φυσαρμόνικα
* **[[Πιτ Τάουνσεντ]]** - κιθάρα, πλήκτρα, φωνητικά
* **[[Τζον Εντουίστλ]]** - μπάσο, πλήκτρα, φωνητικά
* **[[Κιθ Μουν]]** - τύμπανα, φωνητικά

## Παραπομπές


## Πηγές
* Greatest Hits - The Who | Songs, Reviews, Credits, Awards | AllMusic
* Who, The - Greatest Hits (Vinyl, LP) at Discogs
* Greatest Hits - The Who

Κατηγορία:Δισκογραφία των The Who
Κατηγορία:Άλμπουμ του 1983
Ποδοσφαιρική Ομοσπονδία Νότιας Ασίας

Η **Ποδοσφαιρική Ομοσπονδία Νότιας Ασίας** είναι ποδοσφαιρικός οργανισμός για τις χώρες της Νότιας Ασίας. Είναι μέρος της Ασιατικής Συνομοσπονδίας Ποδοσφαίρου. Ιδρύθηκε το 1997. Ιδρύτικά μέλη είναι:
*Μπανγκλαντές
*Ινδία
*Μαλδίβες 
*Νεπάλ
*Πακιστάν 
*Σρι Λάνκα

Το Μπουτάν εντάχθηκε το 2000 και το  Αφγανιστάν το 2005. Το 2014 το Αφγανιστάν αποχώρησε και έγινε ιδρυτικό μέλος της Ποδοσφαιρικής Ομοσπονδίας Κεντρικής Ασίας.

## Παραπομπές


## Εξωτερικοί σύνδεσμοι
* RSSSF page on the South Asian Federation Cup
* South Asia Football - Complete SAFF website

Κατηγορία:Ποδοσφαιρικές ομοσπονδίες
Μετάλλιο της Πόλης του Παρισιού

Το **μετάλλιο της Πόλης του Παρισιού** είναι διάκριση η οποία δημιουργήθηκε το 1911 και απονέμεται από τον Δήμαρχο του Παρισιού κατόπιν σχετικής πρότασης του Δημοτικού Συμβουλίου του Παρισιού ή οργανώσεων. Υφίστανται διαφορετικές βαθμίδες: Χάλκινο, Ασημένιο, Γκραν Αρζάν και Γκραν Βερμέιγ.

Ανταμείβει τα άτομα που έχουν πραγματοποιήσει « αξιοσημείωτη πράξη που να αφορά την πρωτεύουσα », ενώ απονέμεται συχνά και στα άτομα που ξεπερνούν τα εκατό χρόνια ζωής, καθώς και στα ζευγάρια που γιορτάζουν τον χρυσό τους γάμο (50 χρόνια), τον αδαμάντινο (60 χρόνια), τον πλατινένιο (70 χρόνια), τον αλαβάστρινο (75) ή τον δρύινο (80).

## Παραπομπές


Κατηγορία:Παρίσι
Κατηγορία:Μετάλλια
Live At The Marquee

Το **Live At The Marquee** είναι ζωντανά ηχογραφημένο άλμπουμ του αμερικάνικου progressive metal συγκροτήματος Dream Theater, το οποίο κυκλοφόρησε στις 3 Σεπτεμβρίου 1993 μέσω της δισκογραφικής εταιρίας "Atco Records". Η ιαπωνική έκδοση του άλμπουμ περιελάμβανε το κομμάτι "*Another Day*" στην θέση του "*Surrounded*".

Αυτό είναι το μοναδικό άλμπουμ του συγκροτήματος στο οποίο συμπεριλήφθηκε το ορχηστρικό κομμάτι "*Bombay Vindaloo*", το οποίο δεν ηχογραφήθηκε ποτέ σε στούντιο και εκτελέστηκε ζωντανά μόλις σε έξι συναυλίες.

Κομμάτι των φωνητικών του Τζέιμς ΛαΜπρι ηχογραφήθηκε στο στούντιο, όπως και μέρος από τις κιθάρες που συμπεριλαμβάνονται εδώ.

Το "*Live At The Marquee*" μπήκε στους καταλόγους επιτυχιών της Ιαπωνίας, φθάνοντας στο # 36 των Oricon Charts και παραμένοντας στις λίστες για τέσσερις εβδομάδες, με τις πωλήσεις του να ξεπερνούν τις 23.000 αντίτυπα στην χώρα του ανατέλλοντος Ηλίου.

## Λίστα Τραγουδιών
1. **Metropolis-Part I: "The Miracle and the Sleeper** *(Petrucci, LaBrie, Moore, Myung, Portnoy)* - 9:33
2. **A Fortune in Lies** *(Petrucci, Dominici, Moore, Myung, Portnoy)* - 5:15
3. **Bombay Vindaloo** *(Petrucci, LaBrie, Moore, Myung, Portnoy)* - 6:48
4. **Surrounded** *(Petrucci, LaBrie, Moore, Myung, Portnoy)* - 6:00
5. **Another Hand - The Killing Hand** *(Petrucci, Dominici, Moore, Myung, Portnoy)* - 10:47
6. **Pull Me Under** *(Petrucci, LaBrie, Moore, Myung, Portnoy)* - 8:22

## Θέσεις τσαρτ
***Live At The Marquee*** *(άλμπουμ)*

***Επίσημη κυκλοφορία: [[3 Σεπτεμβρίου]] [[1993]]***

## Μέλη των Dream Theater
Οι μουσικοί οι οποίοι ηχογράφησαν το "*Live At The Marquee*" ήταν οι εξής:
* **[[Τζέιμς ΛαΜπρι]]** - φωνητικά
* **[[Τζον Πετρούτσι]]** - κιθάρα
* **[[Κέβιν Μουρ]]** - πλήκτρα
* **[[Τζον Μιανγκ]]** - μπάσο
* **[[Μάικ Πορτνόι]]** - τύμπανα

## Παραπομπές


## Πηγές
* Live At The Marquee - Dream Theater | Songs, Reviews, Credits, Awards | AllMusic
* Dream Theater Discography list 
* Dream Theater - Live At The Marquee - Encyclopaedia Metallum: The Metal Archives

Κατηγορία:Δισκογραφία των Dream Theater
Κατηγορία:Άλμπουμ του 1993
Temples of Ice

Το **Temples of Ice** είναι το έβδομο άλμπουμ του αγγλικού χέβι μέταλ συγκροτήματος Venom, το οποίο κυκλοφόρησε στις 31 Μαΐου του 1991 μέσω της δισκογραφικής εταιρίας "Under One Flag Records". Η μίξη του δίσκου πραγματοποιήθηκε στα "Great Linford Manor Studios", ενώ η ηχογράφηση του στα "Lynx Studios" του Νιούκασλ.

Αυτός ήταν ο δεύτερος από τους τρεις δίσκους τους οποίους κυκλοφόρησε το συγκρότημα με τον Τόνι Ντόλαν στα φωνητικά, όπως και ο τελευταίος πριν την αποχώρηση του κιθαρίστα Αλ Μπαρνς.

## Λίστα Τραγουδιών
1. **Tribes** *(Dunn, Bray, Barnes, Dolan)* - 3:44
2. **Even in Heaven** *(Dunn, Bray, Barnes, Dolan)* - 3:57  
3. **Trinity MCMXLV 0530** *(Dunn, Bray, Barnes, Dolan)* - 3:30
4. **In Memory of (Paul Miller 1964–90)** *(Dunn, Bray, Barnes, Dolan)* - 4:17
5. **Faerie Tale** *(Dunn, Bray, Barnes, Dolan)* - 4:21
6. **Playtime** *(Dunn, Bray, Barnes, Dolan)* - 3:18
7. **Acid** *(Dunn, Bray, Barnes, Dolan)* - 4:13
8. **Arachnid** *(Dunn, Bray, Barnes, Dolan)* - 2:42
9. **[[Speed King]]** *(Blackmore, Gillan, Glover, Lord, Paice)* - 3:31
10. **Temples of Ice** *(Dunn, Bray, Barnes, Dolan)* - 6:44

## Μέλη των Venom
Το "*Temples of Ice*" ηχογραφήθηκε από τους εξής μουσικούς:
* **[[Τζέφρι Νταν|Mantas]]** - κιθάρα
* **Αλ Μπαρνς** - κιθάρα
* **Τόνι Ντόλαν** - φωνητικά, μπάσο
* **[[Άντονι Μπρέι|Abaddon]]** - τύμπανα

## Πηγές
* Temples of Ice - Venom | Songs, Reviews, Credits, Awards | AllMusic
* Venom - Temples of Ice - Encyclopaedia Metallum: The Metal Archives
* Venom - Temples of Ice (album review) | Sputnikmusic

Κατηγορία:Δισκογραφία των Venom
Κατηγορία:Άλμπουμ του 1991
Ριζοσπαστικός Εθνικός Συναγερμός

Ο **Ριζοσπαστικός Εθνικός Συναγερμός** (**ΡΙΖ.Ε.Σ.**) ήταν ένα δεξιό ελληνικό πολιτικό κόμμα που ιδρύθηκε το 2015. Ιδρυτής και πρόεδρος του κόμματος ήταν ο πρώην βουλευτής Βασίλης Καπερνάρος.

Το κόμμα συμμετείχε στη Πατριωτική Ριζοσπαστική Ένωση του ευρωβουλευτή Ελευθέριου Συναδινού.

## Ιστορία
Ο Ριζοσπαστικός Εθνικός Συναγερμός ιδρύθηκε στις 8 Ιανουαρίου 2015 από τον ανεξάρτητο, προερχόμενο από τους Ανεξάρτητους Έλληνες, βουλευτή Β΄ Αθηνών, Βασίλη Καπερνάρο. Την Ιδρυτική Διακήρυξη υπογράφουν απόστρατοι αξιωματικοί των Ενόπλων Δυνάμεων καθώς και απόστρατοι αξιωματικοί των Σωμάτων Ασφαλείας.

Στο κόμμα προσχώρησαν και αρκετά στελέχη του Συνδέσμου Εθνικής Ενότητας, μεταξύ αυτών και του προέδρου του Συνδέσμου, Χρήστου Χρηστίδη, ο οποίος ανέλαβε εκπρόσωπος του κόμματος.

Αρχικά είχε προαναγγελθεί και η συμμετοχή στο νέο φορέα, του πρώην Γενικού Γραμματέα της κυβέρνησης Σαμαρά, Τάκη Μπαλτάκου. Εντούτοις, λόγω εσωτερικών διαφωνιών μεταξύ των στελεχών, ο Τάκης Μπαλτάκος, δε συμμετέχει στο νέο κόμμα.

Το 2018 συμμετείχε από κοινού με άλλα κόμματα και προσωπικότητες στην ίδρυση της Πατριωτικής Ριζοσπαστικής Ένωσης, υπό τον ευρωβουλευτή, Ελευθέριο Συναδινό.

## Θέσεις
Σύμφωνα με την Ιδρυτική Διακήρυξη, ο ΡΙΖ.Ε.Σ. επιδιώκει:
* Να αντιμετωπιστούν αποφασιστικά τα εθνικά θέματα, χωρίς υποχωρήσεις και με μοναδικό γνώμονα το εθνικό συμφέρον.
* Να διακοπεί κάθε σχέση κυριαρχικής εξάρτησης με τους ξένους δανειστές και να τερματισθεί η προσβλητική για την Ελλάδα παρουσία τοποτηρητών.
* Να καταστεί το χρέος διαχειρίσιμο και να ανασταλεί η αποπληρωμή του, μέχρις ότου επιτευχθούν αναπτυξιακοί ρυθμοί της οικονομίας.
* Να διακοπεί η απάνθρωπη και εκδικητική  φορολόγηση του λαού μας και να σταματήσει αμέσως η ταπεινωτική εκχώρηση δημόσιας περιουσίας για την αποπληρωμή του χρέους.
* Να αποδοθούν ευθύνες σε όσους συνετέλεσαν στην οικονομική καταστροφή και στηv συνακόλουθη κατοχή της πατρίδας μας, να καταδειχθεί δε ο συναφής ρόλος των διεθνών φορέων και οργανισμών για τον υπερδανεισμό της χώρας.
* Να αντιμετωπισθεί δραστικά η λαθρομετανάστευση και να αναθεωρηθούν οι σχετικές διεθνείς δεσμεύσεις.
* Να δοθεί προτεραιότητα στο δημογραφικό πρόβλημα και να οργανωθεί η Εθνική Παιδεία με βάση την ελληνική παράδοση και την Ορθοδοξία.
* Να καταστεί ανεξάρτητη η Δικαιοσύνη, χωρίς πολιτικό προϊστάμενο.
* Να αποκατασταθεί το ηθικό, το κύρος και η επάρκεια σε σύγχρονο εξοπλισμό και μέσα των Ενόπλων Δυνάμεων και των Σωμάτων Ασφαλείας, παρά τις αντίθετες επιταγές της Τρόικας. 
* Να καταργηθούν οι ασύμβατες προς τις παραδόσεις μας διατάξεις του «αντιρατσιστικού» νόμου, να ενθαρρυνθούν δε και να επιβοηθηθούν εν γένει η Εκκλησία της Ελλάδος, τα πρεσβυγενή  Πατριαρχεία, το Άγιο Όρος και η Ιερά Μονή Αγ. Αικατερίνης Σινά.

## Αποτελέσματα εκλογών
### Βουλή των Ελλήνων

## Παραπομπές


## Εξωτερικοί σύνδεσμοι
* 

Κατηγορία:Πρώην πολιτικά κόμματα στην Ελλάδα
Κατηγορία:Συντηρητικά κόμματα
Hemispheres

Το ***Hemispheres*** είναι το έκτο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 29 Οκτωβρίου του 1978 μέσω της δισκογραφικής εταιρίας "Anthem Records". Η πρώτη κοπή του δίσκου βινυλίου περιελάμβανε μία αφίσα, ενώ η "Anthem" εξέδωσε τον δίσκο στον Καναδά και σε κόκκινο βινύλιο.

Η επιτυχία του δίσκου ήταν παρόμοια με τους προκατόχους του, φθάνοντας στο Top-20 στον Καναδά και το Ηνωμένο Βασίλειο και το Top-50 στο αμερικάνικο Billboard. Έχει βραβευθεί ως πλατινένιος στις Ηνωμένες Πολιτείες και την πατρίδα του συγκροτήματος και ως ασημένιος στην Μεγάλη Βρετανία. Στο πλαίσιο της προώθησης του, γυρίστηκε βίντεο κλιπ για το κομμάτι "*The Trees*", το οποίο κυκλοφόρησε σε μορφή σινγκλ, όπως και το "*Circumstances*", χωρίς να γνωρίσουν εμπορική επιτυχία.

Οι κριτικές για τον δίσκο ήταν θετικές, με το "Allmusic" να του δίνει τρία αστέρια, το "Sputnik Music" μέσο όρο βαθμολογιών 4,3 / 5 και το "Metal Archives" 88%.

## Λίστα Τραγουδιών
1. **Cygnus X-1 Book II: Hemispheres** *(Lee, Lifeson, Peart)* - 18:08
*I. *Prelude* - 0:00
*II. *Apollo (Bringer of Wisdom)* – 4:29
*III. *Dionysus (Bringer of Love)* – 6:59
*IV. *Armageddon (The Battle of Heart and Mind)*  – 9:05
*V. *Cygnus (Bringer of Balance)* - 12:01
*VI. *The Sphere (A Kind of Dream)* – 17:02
2. **Circumstances** *(Lee, Lifeson, Peart)* - 3:42
3. **The Trees** *(Lee, Lifeson, Peart)* - 4:46
4. **La Villa Strangiato (An Exercise in Self-Indulgence)** *(Lee, Lifeson, Peart)* - 9:35
* I. *Buenos Nochas, Mein Froinds!* - 0:00
* II. *To Sleep, perchance to dream...* - 0:27
* III. *Strangiato theme* - 1:59
* IV. *A Lerxst in Wonderland* - 3:15
* V. *Monsters!* - 5:49
* VI. *The Ghost of the Aragon* - 6:09
* VII. *Danforth and Pape* - 6:45
* VIII. *The Waltz of the Shreves* - 7:26
* IX. *Never turn your back on a Monster!* - 7:52
* X. *Monsters! (Reprise)* - 8:02
* XI. *Strangiato theme (Reprise)* - 8:17
* XII. *A Farewell to Things* - 9:20

## Θέσεις τσαρτ
***Hemispheres*** *(άλμπουμ)*

***Επίσημη κυκλοφορία: [[29 Οκτωβρίου]] [[1978]]***

## Βραβεία
***Hemispheres*** *(άλμπουμ)*
Ηνωμένες Πολιτείες (*RIAA Certification*): Πλατινένιος 
Καναδάς (*CRIA Certification*): Πλατινένιος 
Ηνωμένο Βασίλειο (*BPI Certification*): Ασημένιος 

## Μέλη των Rush
Οι μουσικοί οι οποίοι ηχογράφησαν το "*Hemispheres*" ήταν οι εξής:
* **[[Τζέντι Λι]]** - φωνητικά, μπάσο, πλήκτρα, συνθεσάιζερ
* **[[Άλεξ Λάιφσον]]** - ηλεκτρική και ακουστική κιθάρα
* **[[Νιλ Πιρτ]]** - τύμπανα, κρουστά

## Παραπομπές


## Πηγές
* Hemispheres - Rush | Songs, Reviews, Credits, Awards | AllMusic
* Rush - Hemispheres (album review) | Sputnikmusic
* Rush - Hemispheres - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 1978
Εθνική Γουατεμάλας (ποδόσφαιρο ανδρών)

Η **εθνική ομάδα ποδοσφαίρου της Γουατεμάλας** εκπροσωπεί τη Γουατεμάλα σε διεθνείς ποδοσφαιρικές διοργανώσεις. Τελεί υπό τον έλεγχο της Εθνικής Ομοσπονδίας Ποδοσφαίρου Γουατεμάλας, η οποία ιδρύθηκε το 1919, προσχώρησε στη FIFA το 1946 και είναι μέλος στην Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής.

## Ιστορία
Η ομάδα έχει 3 συμμετοχές στους Ολυμπιακούς Αγώνες το 1968, το 1976 και το 1988. Δεν έχει προκριθεί ποτέ σε τελική φάση Παγκοσμίου Κυπέλλου. Έχει κατακτήσει το ΚΟΝΚΑΚΑΦ Τσάμπιονσιπ το 1967, όπως και το Κύπελλο Εθνών Κεντρικής Αμερικής το 2001.

## Στάδιο
Έδρα της ομάδας είναι το Εστάδιο Ματέο Φλόρες, χωρητικότητας 26.000 θεατών, το οποίο βρίσκεται στην Πόλη της Γουατεμάλας.

## Παραπομπές


## Εξωτερικοί σύνδεσμοι
*Guatemala National Football Federation 
*GuateFutbol.com 

Κατηγορία:Ποδόσφαιρο στη Γουατεμάλα
Κατηγορία:Εθνικές ομάδες ποδοσφαίρου Βόρειας Αμερικής
Εθνική Αγίου Βικεντίου και Γρεναδίνων (ποδόσφαιρο ανδρών)

Η **Εθνική Αγίου Βικεντίου και Γρεναδίνων** είναι η εθνική, ποδοσφαιρική ομάδα του Άγιου Βικέντιου και Γρεναδίων. Ελέγχεται από την Ποδοσφαιρική Ομοσπονδία Αγίου Βικεντίου και Γρεναδίνων. Έδρα της ομάδας είναι το Arnos Vale Stadium. Το 1995 τερμάτισε στη δεύτερη θέση στο Κύπελλο της Καραϊβικής και συμμετείχε στο CONCACAF Gold Cup το 1996. Δεν έχει συμμετάσχει ποτέ σε τελική φάση Παγκοσμίου Κυπέλλου Ποδοσφαίρου.

## Παραπομπές

## Εξωτερικοί σύνδεσμοι
*National team web site 

Κατηγορία:Ποδόσφαιρο στον Άγιο Βικέντιο και Γρεναδίνες
Κατηγορία:Εθνικές ομάδες ποδοσφαίρου Βόρειας Αμερικής
Εθνική Αμερικανικών Παρθένων Νήσων (ποδόσφαιρο ανδρών)

Η **Εθνική Αμερικανικών Παρθένων Νήσων** είναι η εθνική, ποδοσφαιρική ομάδα των Αμερικανικών Παρθένων Νήσων. Ελέγχεται από την Ποδοσφαιρική Ομοσπονδία Αμερικανικών Παρθένων Νήσων. Έδρα της ομάδας είναι το Lionel Roberts Park. Η ομάδα έδωσε το πρώτο επίσημο παιχνίδι της στις 21 Μαρτίου 1998 με αντίπαλο την Εθνική Βρετανικές Παρθένοι Νήσοι. Δεν έχει προκριθεί ποτέ σε τελική φάση Παγκοσμίου Κυπέλλου Ποδοσφαίρου. Η τρέχουσα θέση της ομάδας στην κατάταξη της FIFA είναι η 208η.

## Παραπομπές


Κατηγορία:Ποδόσφαιρο στις Αμερικανικές Παρθένες Νήσους
Αμερικανικες Παρθενες Νησοι
Εθνική Αγίας Λουκίας (ποδόσφαιρο ανδρών)

Η **Εθνική Αγίας Λουκίας** είναι η εθνική, ποδοσφαιρική ομάδα της Αγίας Λουκίας. Ελέγχεται από την Ποδοσφαιρική Ομοσπονδία Αγίας Λουκίας και είναι μέλος στην Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής. Έδρα της ομάδας είναι το Vieux Fort National Stadium.

Η ομάδα συμμετείχε για πρώτη φορά σε προκριματικά Παγκοσμίου Κυπέλλου Ποδοσφαίρου το 1992 όταν αποκλείστηκε στον πρώτο προκριματικό γύρο από την Εθνική Αγίου Βικεντίου και Γρεναδίνων.

## Παραπομπές

## Εξωτερικοί σύνδεσμοι
Saint Lucia on concacaf.com

Κατηγορία:Ποδόσφαιρο στην Αγία Λουκία
Κατηγορία:Εθνικές ομάδες ποδοσφαίρου Βόρειας Αμερικής
Εθνική Μπελίζ (ποδόσφαιρο ανδρών)

Η **εθνική ομάδα ποδοσφαίρου της Μπελίζ** εκπροσωπεί τη Μπελίζ στις διεθνείς διοργανώσεις. Τελεί υπό τον έλεγχο της Ποδοσφαιρικής Ομοσπονδίας Μπελίζ, η οποία είναι συνδεδεμένη με την Ποδοσφαιρική Ένωση Κεντρικής Αμερικής της Ποδοσφαιρικής Συνομοσπονδίας Βόρειας, Κεντρικής Αμερικής και Καραϊβικής.

## Ιστορία
Παρόλο που η Μπελίζ απέκτησε την ανεξαρτησία της από το Ηνωμένο Βασίλειο το 1980, η εθνική ομάδα δεν έδωσε διεθνή ποδοσφαιρικά παιχνίδια έως το 1995. Έκανε το ντεμπούτο της στο Κύπελλο Εθνών Κεντρικής Αμερικής το 1995, όπου και αποκλείστηκε από τον πρώτο γύρο όταν έχασε από το Ελ Σαλβαδόρ και την Κόστα Ρίκα.

## Στάδιο
Έδρα της εθνικής ομάδας είναι το FFB Stadium, χωρητικότητας 5.000 θεατών, το οποίο βρίσκεται στο Μπελμοπάν.

## Στατιστικά
Το Μάρτιο του 2013 έφτασε στην υψηλότερη της θέση στην παγκόσμια κατάταξη, την 128η.

## Παραπομπές


## Εξωτερικοί σύνδεσμοι
* Football Federation of Belize official website
* Belize  at FIFA.com

Κατηγορία:Ποδόσφαιρο στην Μπελίζ
Μπελιζ
Ιμπραχίμ Μαχλάμπ

Ο **Ιμπραχίμ Μαχλάμπ** (Ibrahim Mahlab, αραβικά: إبراهيم مح) (γενν. στις 12 Απριλίου 1949), ήταν Πρωθυπουργός της Αιγύπτου, από την 1η Μαρτίου 2014 ως το 2015. Προηγουμένως υπηρέτησε ως υπουργός Οικισμού. Παραιτήθηκε το 2015.

## Σταδιοδρομία
Ο Μαχλάμπ ήταν μέλος της Πολιτικής Επιτροπής του Εθνικού Δημοκρατικού Κόμματος πριν την Αιγυπτιακή Επανάσταση του 2011. Έπειτα από το πραξικόπημα του 2013, ο Χαζέμ ελ Μπεμπλάουι ανέλαβε υπηρεσιακός πρωθυπουργός και ο Μαχλάμπ διορίστηκε ως υπουργός Οικισμού. Έπειτα από την ξαφνική παραίτηση της κυβέρνησης ελ Μπεμπλάουι, ανατέθηκε στο Μαχλάμπ η εντολή να σχηματίσει κυβέρνηση. Ο Μπεμπλάουι ανέφερε ότι η κυβέρνησή του "θα εργαστεί από κοινού για την αποκατάσταση της ασφάλειας στην Αίγυπτο και την συντριβή της τρομοκρατίας. Επίσης υποσχέθηκε να ανασυγκροτήσει την οικονομία. Μία ημέρα μετά την ανάληψη των καθηκόντων του ανέφερε ότι προτεραιότητα για εκείνον ήταν η ασφάλεια και κάλεσε σε τερματισμό των απεργιών και των διαδηλώσεων.

Επαναδιορίστηκε στις 17 Ιουνίου 2014.

Στις 12 Σεπτεμβρίου 2015 υπέβαλε την παραίτησή του, παρότι το υπουργικό του συμβούλιο θα παραμείνει ως το σχηματισμό νέας κυβέρνησης.

## Προσωπική ζωή
Ο Μαχλάμπ είναι παντρεμένος και μιλά αγγλικά και γαλλικά.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Αιγύπτου
Εθνική Μοντσερράτ (ποδόσφαιρο ανδρών)

Η **Εθνική Μοντσερράτ** εκπροσωπεί το νησί Μοντσερράτ στην Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής. Το ποδόσφαιρο είναι το δεύτερο δημοφιλές άθλημα στο νησί, μετά το κρίκετ. Έδρα της ομάδας είναι το Blakes Estate Stadium. Η ομάδα ιδρύθηκε το 1973 και από το 2002 συμμετέχει στα προκριματικά του Παγκοσμίου Κυπέλλου Ποδοσφαίρου, αλλά σε όλες τις περιπτώσεις αποκλείεται από τον πρώτο γύρο.

## Εξωτερικοί σύνδεσμοι
*RSSSF archive of Montserrat national team results
*National Football Teams
*Guardian article which refers to Montserrat's 2012 match against a Network Rail XI

Κατηγορία:Ποδόσφαιρο στο Μοντσερράτ
Μοντσερρατ
Εθνική Δομινικανής Δημοκρατίας (ποδόσφαιρο ανδρών)

Η **Εθνική Δομινικανής Δημοκρατίας** είναι η εθνική ποδοσφαιρική ομάδα της Δομινικανής Δημοκρατίας. Ελέγχεται από την Ποδοσφαιρική Ομοσπονδίας Δομινικανής Δημοκρατίας. Είναι μέλος στην Ποδοσφαιρική Ένωση Καραϊβικής και στην Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής. Δεν έχει προκριθεί ποτέ σε τελική φάση Παγκοσμίου Κυπέλλου. Έδρα της ομάδας είναι το Estadio Panamericano de San Cristobal.

## Εξωτερικοί σύνδεσμοι
*Dominican Football Federation official website 
*Balompie Dominicano
*Prensa Fedofutbol

Κατηγορία:Ποδόσφαιρο στη Δομινικανή Δημοκρατία
Δομινικανη Δημοκρατια
Εθνική Κουρασάο (ποδόσφαιρο ανδρών)

Η **Εθνική Κουρασάο** είναι η εθνική ομάδα ποδοσφαίρου του Κουρασάο. Ελέγχεται από την Ποδοσφαιρική Ομοσπονδία Κουρασάο. Έδρα της ομάδας είναι το Ερχίλιο Χάτο. Δεν έχει συμμετάσχει ποτέ σε τελική φάση Παγκοσμίου Κυπέλλου, αλλά έχει συμμετάσχει σε τελική φάση του ΚΟΝΚΑΚΑΦ Γκολντ Καπ. Ο τωρινός προπονητής της είναι Χους Χίντινκ.

## Παραπομπές


## Εξωτερικοί σύνδεσμοι
* Επίσημη ιστοσελίδα; 
* Εθνική Κουρασάο  στη FIFA.com 

Κατηγορία:Ποδόσφαιρο στο Κουρασάο
Κατηγορία:Εθνικές ομάδες ποδοσφαίρου Βόρειας Αμερικής
Εθνική Ανγκουίλας (ποδόσφαιρο ανδρών)

Η **Εθνική Ανγκουίλας** είναι η εθνική ομάδα ποδοσφαίρου της Ανγκουίλα. Ελέγχεται από την Ποδοσφαιρική Ομοσπονδία Ανγκουίλας. Είναι μέλος στην Ποδοσφαιρική Ένωση Καραϊβικής της Ποδοσφαιρικής Συνομοσπονδίας Βόρειας, Κεντρικής Αμερικής και Καραϊβικής. Έδρα της ομάδας είναι το Webster Park. Δεν έχει συμμετάσχει ποτέ σε τελική φάση Παγκοσμίου Κυπέλλου.

## Παραπομπές


Κατηγορία:Ποδόσφαιρο στην Ανγκουίλα
Κατηγορία:Εθνικές ομάδες ποδοσφαίρου Βόρειας Αμερικής
Εθνική Δομινίκας (ποδόσφαιρο ανδρών)

Η **Εθνική Δομινίκας** είναι η εθνική ποδοσφαιρική ομάδα της Δομινίκα. Ελέγχεται από την Ποδοσφαιρική Ομοσπονδία Δομίνικας. Είναι μέλος στην Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής. Έδρα της ομάδας είναι το Γουίδσορ Παρκ. Δεν έχει συμμετάσχει ποτέ σε τελική φάση Παγκοσμίου Κυπέλλου Ποδοσφαίρου.

Κατηγορία:Ποδόσφαιρο στη Δομινίκα
Κατηγορία:Εθνικές ομάδες ποδοσφαίρου Βόρειας Αμερικής
Smash Hits

***Smash Hits*** είναι ο τίτλος της συλλογής τραγουδιών του Τζίμι Χέντριξ η οποία κυκλοφόρησε σε μορφή δίσκου βινυλίου τον Απρίλιο του 1968 μέσω της δισκογραφικής εταιρείας "MCA Records". Η αμερικάνικη έκδοση του δίσκου πραγματοποιήθηκε στις 30 Ιουλίου 1969 και περιελάμβανε τα "*All Along the Watchtower*", "*Crosstown Traffic*", "*Remember*" και "*Red House*" στην θέση των "*51st Anniversary*", "*The Stars That Play with Laughing Sam's Dice*", "*Highway Chile*" και "*Burning of the Midnight Lamp*".

Η συλλογή ανέβηκε στην έκτη θέση των αμερικάνικων τσαρτ και βραβεύθηκε ως διπλά πλατινένιος δίσκος, ενώ μπήκε στο Top-10 στην Μεγάλη Βρετανία και τον Καναδά και έφθασε στην κορυφή των αυστραλιανών τσαρτ.

## Τραγούδια του δίσκου
**1. Purple Haze** *(Hendrix)* - 2:52
**2. Fire** *(Hendrix)* - 2:45
**3. The Wind Cries Mary** *(Hendrix)* - 3:20
**4. Can You See Me** *(Hendrix)* - 2:33
**5. 51st Anniversary** *(Hendrix)* - 3:16
**6. Hey Joe** *(Roberts)* - 3:30
**7. Stone Free** *(Hendrix)* - 3:36
**8. The Stars That Play with Laughing Sam's Dice** *(Hendrix)* - 4:21
**9. Manic Depression** *(Hendrix)* - 3:42
**10. Highway Chile** *(Hendrix)* - 3:32
**11. Burning of the Midnight Lamp** *(Hendrix)* - 3:39
**12. Foxy Lady** *(Hendrix)* - 3:18

## Θέσεις τσαρτ
***Smash Hits*** *(άλμπουμ)*

***Επίσημη κυκλοφορία: [[16 Απριλίου]] [[1968]]***

## Βραβεία
***Smash Hits*** *(άλμπουμ)*

Ηνωμένες Πολιτείες (*RIAA Certification*): 2 x πλατινένιος 
Ηνωμένο Βασίλειο (*BPI Certification*): Ασημένιος 

## Τα μέλη των Experience
Οι μουσικοί οι οποίοι ηχογράφησαν το "*Smash Hits*" είναι οι εξής:

* **[[Τζίμι Χέντριξ]]** - κιθάρα, φωνητικά, πιάνο
* **[[Νόελ Ρέντινγκ]]** - μπάσο, φωνητικά
* **[[Μιτς Μίτσελ]]** - τύμπανα, φωνητικά

## Παραπομπές


## Πηγές
* Smash Hits - Jimi Hendrix | Songs, Reviews, Credits, Awards | AllMusic
* Jimi Hendrix Experience* - Smash Hits at Discogs
* Jimi Hendrix Experience* - Smash Hits at Discogs

Κατηγορία:Δισκογραφία του Jimi Hendrix
Κατηγορία:Άλμπουμ του 1968
Εθνική Αντίγκουα και Μπαρμπούντα (ποδόσφαιρο ανδρών)

Η **Εθνική Αντίγκουα και Μπαρμπούντα** είναι η εθνική ομάδα ποδοσφαίρου της Αντίγκουα και Μπαρμπούντα. Ελέγχεται από την Ποδοσφαιρική Ομοσπονδία Αντίγκουα και Μπαρμπούντα, η οποία είναι μέλος στην Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής και στην Ποδοσφαιρική Ένωση Καραϊβικής. Έδρα της ομάδας είναι το Στάδιο Σερ Βίβιαν Ρίτσαρντς. Το πρώτο παιχνίδι της ομάδας ήταν με αντίπαλο την Εθνική Τρινιντάντ και Τομπάγκο στο Πορτ-οφ-Σπέιν τουΤρινιντάντ στις 10 Νοεμβρίου 1972 για τα προκριματικά του Παγκοσμίου Κυπέλλου Ποδοσφαίρου, όπου έχασε με 11-1.

## Εξωτερικοί σύνδεσμοι
*Official website (antiguafootball.com) 
*Benna Boys Fan Club (facebook.com/BennaBoysFanClub)

Κατηγορία:Ποδόσφαιρο στην Αντίγκουα και Μπαρμπούντα
Αντιγκουα και Μπαρμπουντα
Εθνική Βερμούδων (ποδόσφαιρο ανδρών)

Η **Εθνική Βερμούδων** είναι η εθνική ομάδα ποδοσφαίρου των Βερμούδων. Ελέγχεται από την Ποδοσφαιρική Ομοσπονδία Βερμούδων. Είναι μέλος στην Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής. Έδρα της ομάδας είναι το Bermuda National Stadium. Το 1967 ήταν φιναλίστ στη διοργάνωση των Παναμερικανικών Αγώνων, όπου έχασε στο τελικό από την Εθνική Μεξικού.

## Παραπομπές


## Εξωτερικοί σύνδεσμοι
*Bermuda Football Association

Κατηγορία:Ποδόσφαιρο στις Βερμούδες
Κατηγορία:Εθνικές ομάδες ποδοσφαίρου Βόρειας Αμερικής
Εθνική Αρούμπας (ποδόσφαιρο ανδρών)

Η **Εθνική Αρούμπας** είναι η εθνική ποδοσφαιρική ομάδα της Αρούμπας. Ιδρύθηκε το 1932. Ελέγχεται από την Ποδοσφαιρική Ομοσπονδία Αρούμπας. Έδρα της ομάδας είναι το Τρίνινταντ Στάντιουμ. Δεν έχει συμμετάσχει ποτέ σε τελική φάση Παγκοσμίου Κυπέλλου Ποδοσφαίρου.

## Παραπομπές


## Εξωτερικοί σύνδεσμοι
*Official site – Arubaanse Voetbalbond
*Country profile  – FIFA
*Country roster – National Football Teams
*Team 2008
*Netherlands Antilles vs Aruba, Digicel Caribbean Championships 2008, YouTube
*Grenada vs Aruba, Digicel Caribbean Championships 2008, YouTube

Κατηγορία:Ποδόσφαιρο στην Αρούμπα
Κατηγορία:Εθνικές ομάδες ποδοσφαίρου Βόρειας Αμερικής
Εθνική Μπαρμπάντος (ποδόσφαιρο ανδρών)

Η **Εθνική Μπαρμπάντος** είναι η εθνική ομάδα ποδοσφαίρου του Μπαρμπάντος. Ελέγχεται από την Ποδοσφαιρική Ομοσπονδία Μπαρμπάντος. Έδρα της ομάδας είναι το Barbados National Stadium. Δεν έχει προκριθεί ποτέ σε τελική φάση κάποιας σημαντικής, διεθνούς διοργάνωσης. Το 2005 κατέλαβε την 4η θέση στο Caribbean Cup.

## Εξωτερικοί σύνδεσμοι
*Barbados team profile , FIFA website
*About the BFA, Barbados Postal Service

Κατηγορία:Ποδόσφαιρο στο Μπαρμπάντος
Κατηγορία:Εθνικές ομάδες ποδοσφαίρου Βόρειας Αμερικής
Εθνική Μπαχαμών (ποδόσφαιρο ανδρών)

Η **Εθνική Μπαχαμών** είναι η εθνική ομάδα ποδοσφαίρου των Μπαχάμων. Ελέγχεται από την Ποδοσφαιρική Ομοσπονδία Μπαχάμων. Ιδρύθηκε το 1967 και εντάχθηκε στη FIFA το 1968. Δεν έχει προκριθεί ποτέ σε τελική φάση Παγκοσμίου Κυπέλλου Ποδοσφαίρου. Έδρα της ομάδας είναι το Thomas Robinson Stadium.

## Εξωτερικοί σύνδεσμοι
* Bahamas Football Association Website
* Bahamas in National Football Teams
* Bahamas in FIFA.com 

Κατηγορία:Ποδόσφαιρο στις Μπαχάμες
Μπαχαμες
Εθνική Γαλλικής Γουιάνας (ποδόσφαιρο ανδρών)

Η **Εθνική Γαλλικής Γουιάνας** είναι η εθνική ποδοσφαιρική ομάδα της Γαλλικής Γουιάνας, υπερπόντιας περιοχής της Γαλλίας. Ελέγχεται από την Ποδοσφαιρική Ομοσπονδία Γαλλικής Γουιάνας, ενός τοπικού παραρτήματος της Γαλλικής Ομοσπονδίας Ποδοσφαίρου. Έδρα της ομάδας είναι το Stade de Baduel. Δεν είναι μέλος της FIFA και έτσι δεν έχει το δικαίωμα συμμετοχής στα προκριματικά του Παγκοσμίου Κυπέλλου Ποδοσφαίρου. Ωστόσο, είναι μέλος στην Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής και στην Ποδοσφαιρική Ένωση Καραϊβικής και συμμετέχει στις διοργανώσεις τους.

## Εξωτερικοί σύνδεσμοι
*  French Guiana football - Official website
* French Guiana at CONCACAF site

Κατηγορία:Ποδόσφαιρο στη Γαλλική Γουιάνα
Γαλλικη Γουιανα
Ύμνος του Ολυμπιακού

Ο **ύμνος του Ολυμπιακού** είναι ο ύμνος του ελληνικού αθλητικού συλλόγου του Ολυμπιακού Πειραιώς.

Ο σύλλογος έχει στην ιστορία του δύο ύμνους, ο ένας γράφτηκε κατά την περίοδο 1930-1931 και ο δεύτερος, ο οποίος χρησιμοποιείται έως και σήμερα, το 1980.

Το κομμάτι ακολουθεί το ρυθμό του εμβατηρίου.

Τον υμνο του Ολυμπιακού το 1996 και όταν πλέον είχε 10 χρονια να παρει πρωτάθλημα η εταιρεία Σακαρης πρώην polyphone κάλεσε τον τραγουδιστη Νικο Πανο  να ερμηνεύσει τον ύμνο ο οποίος ακούγεται απο τότε σε ολα τα γήπεδα ποδοσφαίρου ,μπασκετ και όχι μονο

## Ιστορία
Ο πρώτος ύμνος του Ολυμπιακού γράφτηκε το 1931, από τον Μίμη Ξ. Βασιλειάδη και μελοποιήθηκε από τον Γιάγκο Ε. Λαουτάρη. Δημιουργήθηκε τη σεζόν που ξεκίνησε το πρώτο πρωτάθλημα εθνικής κατηγορίας, δηλαδή το 1930-31, και ήταν γνωστός με το όνομα «*Φευγάτε από μπρος...*». Το όνομά του ήταν όμως Ύμνος Ολυμπιακού. Ο Ολυμπιακός εκείνη τη σεζόν είχε κερδίσει πολλούς από τους διεκδικητές του τίτλου με 3 γκολ και λέγεται ότι αυτό ενέπνευσε τον στιχουργό να γράψει τον στίχο: «*Ένα, δύο, τρία γκολ, παντού πανικός! Θρίαμβος, νίκη, - Ολυμπιακός- !*».

Ο Λαουτάρης είχε αφιερώσει τον ύμνο στον Γεώργιο Ανδριανόπουλο. Ο ύμνος ήταν γραμμένος σε ρυθμό 2/4 με τέμπο *Tempo di Marcia*, στην κλίμακα του Ντο Ματζόρε. Πριν από το ρεφρέν, αλλάζει οπλισμό και πάει σε Φα Ματζόρε. Η εισαγωγή του ύμνου αποτελείται από πέντε μέτρα και ακούγεται μόνο ένα αερόφωνο όργανο, με τη συνοδεία φωνητικών.

Το 1980 γράφτηκε και άρχισε να χρησιμοποιείται ένας νέος ύμνος που γράφτηκε από τον Σπύρο Βαλσαμάκη και τον Κωνσταντίνο Κιλιμάντζο σε ερμηνεία του Χρήστου Βολιώτη.

Ο σύγχρονος ύμνος αναφέρεται στον Ολυμπιακό με το προσωνύμιο *Θρύλος*, ένα χαρακτηρισμό που δόθηκε στην ομάδα τη δεκαετία του '50, όταν ο σύλλογος είχε κατακτήσει για πρώτη φορά στην ιστορία του ελληνικού ποδοσφαίρου έξι συνεχόμενα πρωταθλήματα Ελλάδος (1954-1959).

Στη συνέχεια γίνεται αναφορά στη δύναμη του κόσμου του Ολυμπιακού που βρίσκεται συνεχώς κοντά στην ομάδα, αλλά και στο νικηφόρο φιλικό της ομάδας με αντίπαλο την Σάντος του Πελέ το καλοκαίρι του 1961 (2-1 το σκορ).

## Πρόσληψη

Στις 2 Φεβρουαρίου 2012, η επίσημη ιστοσελίδα του Ολυμπιακού δημοσίευσε μία μέταλ διασκευή του πρώτου ύμνου. Η διασκευασμένη έκδοση του ύμνου δεν έγινε από κάποιο γνωστό συγκρότημα, αλλά από φίλους του συλλόγου.

## Παραπομπές


## Πηγές
*
* Οι δύο ύμνοι του Ολυμπιακού
* Όταν ο Ολυμπιακός έγινε Θρύλος

## Εξωτερικοί σύνδεσμοι
*Ο ύμνος στο Ultras.gr
* Ο ύμνος στο Zougla.gr 
* Ο ύμνος στο cobrainsurancebenefits.org

Κατηγορία:Ολυμπιακός Σ.Φ.Π.
Κατηγορία:Ποδοσφαιρικοί ύμνοι και τραγούδια
Κατηγορία:Τραγούδια του 1931
Κατηγορία:Τραγούδια του 1980
Εθνική Γουιάνας (ποδόσφαιρο ανδρών)

Η **Εθνική Γουιάνας** είναι η εθνική ποδοσφαιρική ομάδα της Γουιάνα. Ελέγχεται από την Ποδοσφαιρική Ομοσπονδία Γουιάνας. Είναι μία από της τρεις χώρες της Νότιας Αμερικής που είναι μέλη στην Ποδοσφαιρική Ένωση Καραϊβικής της Ποδοσφαιρικής Συνομοσπονδίας Βόρειας, Κεντρικής Αμερικής και Καραϊβικής (μαζί με την Εθνική Σουρινάμ και την Εθνική Γαλλικής Γουιάνας). Μέχρι την ανεξαρτησία της Γουιάνας το 1966, αγωνιζόταν ως Βρετανική Γουιάνα. Προκρίθηκε στο Κύπελλο της Καραϊβικής το 1991 και το 2007. Δεν έχει προκριθεί ποτέ στο ΚΟΝΚΑΚΑΦ Γκολντ Καπ ή σε τελική φάση Παγκοσμίου Κυπέλλου Ποδοσφαίρου. Έδρα της ομάδας είναι το Providence Stadium.

Γουιανα
Κατηγορία:Ποδόσφαιρο στη Γουιάνα
Φαινόμενο Βεντούρι

thumb|300px|Η πίεση στον πρώτο σωλήνα (1) είναι μεγαλύτερη από ότι στον δεύτερο(2) και η ταχύτητα του ρευστού στο "1" είναι μικρότερη από ότι στο "2"
**Φαινόμενο Βεντούρι** είναι το φυσικό φαινόμενο της μείωση της πίεσης ενός ρευστού η οποία προκαλείται από την διέλευση του ρευστού μέσω ενός περιορισμένου τμήματος ενός σωλήνα.

Πήρε το όνομά του από τον Ιταλό φυσικό Τζιοβάννι Μπαττίστα Βεντούρι (Giovanni Battista Venturi, 1746–1822).

## Δείτε Επίσης
*Νόμος του Μπερνούλι

## Εξωτερικοί σύνδεσμοι
*Γιατί η ταχύτητα συμπιέζει το πλοίο προς τα κάτω; 

Κατηγορία:Φυσικά φαινόμενα
Κατηγορία:Δυναμική ρευστών
Λευκός Λιμήν Αιγύπτου

Ο **Λευκός Λιμήν** ήταν αρχαίο ελληνιστικό λιμάνι στην αρχαία Αίγυπτο στην Ερυθρά Θάλασσα κατά τη δυναστεία των Πτολεμαίων. 

Αναφέρεται στον "Περίπλου της Ερυθράς Θαλάσσης" με την ονομασία "Λευκή Κώμη" όπου είχε φρούριο, λιμάνι και εμπορεύονταν με το βασίλειο των Ναβαταίων. Ο Λευκός Λιμήν σήμερα ταυτίζεται από τους Γουίτκομπ (Whitcomb) και Τζόνσον (Johnson) με την σύγχρονη πόλη Αλ Κουσαΐρ, αλλά αυτή η ταύτιση μπορεί να είναι ασαφής. Πιθανότατα χτίστηκε στο τέλος του 1ου αιώνα.

## Παραπομπές


## Βιβλιογραφία
* D. S. Whitcomb/J. H. Johnson, Quseir al-Quadim 1980, preliminary report (Undena 1984).

Κατηγορία:Πόλεις της Αρχαίας Αιγύπτου
Γλώσσα Πιραχά

**Πιραχά** (γράφεται και *Pirahá, Pirahán*), ή **Múra-Pirahã**, είναι η ιθαγενής γλώσσα της απομονωμένης φυλής Πιραχά της πολιτείας Αμαζόνας, Βραζιλία. Οι Πιραχά ζουν κατά μήκος του ποταμού Μαΐκι, που είναι ένας παραπόταμος του Αμαζόνιου.

Η Πιραχά είναι η μόνη επιζώσα διάλεκτος της Γλώσσα Μούρα, αφού οι υπόλοιπες εξαφανίστηκαν τους προηγούμενους αιώνες, με τις περισσότερες ομάδες των Μούρα να χρησιμοποιούν τα πορτογαλικά. Υποτιθέμενες συγγενείς γλώσσες όπως η γλώσσα Ματανάγουι είναι επίσης εξαφανισμένες, με αποτέλεσμα η Πιραχά να είναι μια απομονωμένη γλώσσα. Έχει περίπου 250 με 380 ομιλητές. Δεν είναι σε άμεσο κίνδυνο εξαφάνισης, λόγω του ότι η χρήση της είναι έντονη και η κοινότητα των Πιραχά είναι κατά πλειοψηφία μονόγλωσσοι. 

Η γλώσσα Πιραχά είναι ένα αξιοσημείωτο παράδειγμα πολλών αμφισβητούμενων αξιώσεων, για παράδειγμα παρέχει στοιχεία που αναιρεί την γλωσσική σχετικότητα. Η διαμάχη αυτή επιδεινώνεται από την τεράστια δυσκολία της εκμάθησης της γλώσσας. Ο αριθμός των γλωσσολόγων με πρακτική εμπειρία στη γλώσσα Πιραχά είναι πολύ μικρή.

Κατηγορία:Ιθαγενείς γλώσσες της Αμερικής
Μποργκ Ελ Αράμπ

Η **Μποργκ Ελ Αράμπ** (αραβικά: *برج العرب*) είναι πόλη της Αιγύπτου στο Κυβερνείο της Αλεξάνδρειας στις ακτές τις Μεσογείου. Απέχει 7 χλμ. από τη θάλασσα, 3 χλμ. από τη Νέα Μποργκ Ελ Αράμπ και 45 χλμ από το κέντρο της Αλεξάνδρειας όπου θεωρείται ως η φυσική προέκταση της.

Η πόλη διαθέτει αεροδρόμιο, το οποίο εξυπηρετεί περίπου 250.000 επιβάτες ετησίως. Η πόλη διαθέτει επίσης το μεγαλύτερο γήπεδο στην Αίγυπτο και το δεύτερο μεγαλύτερο στη Μέση Ανατολή που χωράει 80.000 άτομα.

Την 23η Απριλίου 1973 ο Αιγύπτιος πρόεδρος Ανουάρ Σαντάτ συναντήθηκε με τον πρόεδρο της Συρίας Χάφεζ αλ Άσαντ στο προεδρικό θέρετρο στο Μποργκ Ελ Αράμπ για δύο ημέρες όπου έγιναν διεξοδικές συζητήσεις στο πλαίσιο της προετοιμασίας για την κοινή επίθεσή τους στο Ισραήλ. Ο πρόεδρος Χόσνι Μουμπάρακ έκανε τα επίσημα εγκαίνια της πόλης το Νοέμβριο του 1988.

## Παραπομπές


Κατηγορία:Πόλεις της Αιγύπτου
Κατηγορία:Αλεξάνδρεια
Χουργκάντα

μικρογραφία|Αεροφωτογραφία της πόλης
Η **Χουργκάντα** () είναι πόλη της Αιγύπτου στα νότια της χώρας και στην ακτή της Ερυθράς Θάλασσας. Είναι σημαντικό τουριστικό κέντρο της Αιγύπτου με πληθυσμό 261.714 κατοίκους. Είναι η πρωτεύουσα του κυβερνείου της Ερυθράς Θάλασσας και διαθέτει διεθνές αεροδρόμιο.

## Ιστορία
Η πόλη ιδρύθηκε στις αρχές του 20ου αιώνα κι ήταν ένα μικρό ψαροχώρι, όταν μετά το 1980 επιχειρηματίες άρχισαν να χτίζουν ξενοδοχεία και να αξιοποιούν τουριστικά την περιοχή. 

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Αιγύπτου
Αρνώ ντε Βιλνέβ (Σταυροφορίες)

Ο **Αρνώ ντε Βιλνέβ**, ο **Ραϊμόν ντε Βιλνέβ** και ο **Πονς ντε Βιλνέβ** ήταν τρία αδέρφια προερχόμενα από την οικογένεια Βιλνέβ, ιππότες από το Λανγκντόκ, τα οποία ακολούθησαν το 1248 στους Αγίου Τόπους, τον Αλφόνσο, κόμη του Πουατιέ και της Τουλούζ. Ο Βασιλιάς Άγιος Λουδοβίκος εξέδωσε μια υπέρ τους απόφαση στο στρατόπεδο του Ζοπέ τον Δεκέμβριο του 1252.

Για να μπορέσουν να αντεπεξέλθουν στα έξοδα της Σταυροφορίας, οι ιππότες είχαν πωλήσει την πόλη του Πονσόρμπ στο Τάγμα του Αγίου Ιωάννη της Ιερουσαλήμ.

Ο Πιέρ Ε΄ ντε Βιλνέβ ήταν μεταξύ των ευγενών από το Λανγκντόκ που ακολούθησαν τον Ραϊμόν Β΄ Τρανκαβέλ στην Παλαιστίνη. Εκίνησε να συμμετάσχει στην Σταυροφορία το 1270, όπως αναφέρει ο Ζουανβίλ, ενώ πέθανε μπροστά στα τείχη της Τύνιδας.

Κατηγορία:Χριστιανοί των Σταυροφοριών